དེ་ལྟ་ནའང་ཁོང་གི་གསར་རྩོམ་གྱི་གོམ་སྟབས་སྒྱུར་བའི་མཚམས་ནི་མ་བཞགཁོང་གིས་སྔར་བཞིན་བརྩམས་སྒྲུང་གསར་རྩོམ་གནང་བར་མ་ཟད་ཁོང་རང་གི་རྩོམ་གཤིས་ཀྱང་ལྷོད་པར་མ་བྱས།ཁོང་གིས་བརྩམས་སྒྲུང་དུ་འཇིག་རྟེན་སྐྱེ་བོ་རྣམས་ནི་སྡུག་བསྔལ་གྱི་ངང་དུ་འཚོ་བ་དང་།མི་ཚེའི་ཁ་ཕྱོགས་ལ་ངེས་པ་མེད་པ།ལས་ལམ་དུ་མི་འགྲོ་བ།མཐར་འཆི་བདག་གི་དབང་དུ་འགྱུར་བ་སོགས་བྲིས་ཡོད།ཁོང་གི་རྗོད་པ་བདེ་ཞིང་ཚིག་ཐུང་བ་དང་།སྒྲུང་ཤོད་སྟངས་ནི་འཇིག་རྟེན་ལ་གྲགས་པ་ལས་འདས་ཏེ་འུད་ཀྱིས་བརྗོད་པར་ངེས།ཁོང་གི་རྩོམ་གྱི་བརྗོད་སྙིང་ནི་སྐྱོ་སྣང་རིང་ལུགས་ཀྱི་ལྟ་བས་ཀུན་ཏུ་ཟིན་ནའང་ཁོང་གི་ཚིག་ནི་བསྟན་བཤིག་ཚ་བོའི་ཉམས་དང་ལྡན་པ་ཞིག་ཡིན།